ddrg/super_eurlex huggingface dataset:
(9)

Det fremgår af de oplysninger, Rådet har modtaget, at det — i mangel af effektive alternativer til visse begrænsede anvendelser i nogle medlemsstater — er nødvendigt at fortsætte med at anvende det aktive stof, indtil der er udviklet sådanne alternativer. På denne baggrund er det derfor berettiget — under overholdelse af strenge betingelser, som tager sigte på at minimere risikoen — at forlænge perioden for tilbagekaldelse af eksisterende tilladelser til begrænsede væsentlige anvendelser, for hvilke der ikke synes at findes effektive alternativer til kontrol af planteskadegørere.
(1)

Kommissionens beslutning 2005/779/EF af 8. november 2005 om dyresundhedsforanstaltninger til beskyttelse mod smitsomt blæreudslæt hos svin i Italien (2) blev vedtaget, efter at denne sygdom var brudt ud i Italien. I nævnte beslutning fastsættes dyresundhedsbestemmelser vedrørende smitsomt blæreudslæt hos svin for regioner i denne medlemsstat, der er anerkendt som fri for smitsomt blæreudslæt hos svin, og for regioner, der ikke er anerkendt som fri for sygdommen. De pågældende regioner er opført i bilagene til beslutning 2005/779/EF.
(4)

Det Forenede Kongerige har forelagt Kommissionen dokumentation for Nordirlands status for så vidt angår Aujeszkys sygdom. Der er gennem flere år blevet gennemført et nationalt program for bekæmpelse af Aujeszkys sygdom.
(3)

Den 16. juli 2009 indstillede generalsekretæren/den højtstående repræsentant, at PSC forlænger mandatet for Hansjörg HABER med yderligere et år indtil den 15. september 2010 —
(66)

De spanske myndigheder tilføjede i deres svar af 29. september 2005, at »hvis [FOGASA] på det tidspunkt havde afvist at indgå en aftale om inddrivelse af gælden uden yderligere begrundelse, ville det have været en overtrædelse af forskrifterne for institutionens virke og udtryk for vilkårlig handling«. Kommissionen udleder af de spanske myndigheders erklæring, at FOGASA ikke ville kunne begrunde en eventuel afvisning af gældsomlægningen. Det blotte forhold at ville inddrive den samlede gæld, herunder eventuelt gennem en afvikling af SNIACE, er ikke tilstrækkeligt for de spanske myndigheder (17).
(1)

Ifølge direktiv 2006/66/EF skal producenter af batterier og akkumulatorer registreres. For at undgå unødvendige administrative byrder for sådanne producenter bør der opstilles procedurebetingelser, som gælder for hele EF.
»a)

gennemførelse af et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med den eller de henstillinger, som Rådet har rettet til Letland som led i proceduren i forbindelse med uforholdsmæssigt store underskud«.
(7)

I henhold til de tal, som de polske myndigheder indberettede i april 2009, og som efterfølgende er bekræftet af Eurostat, udgjorde det offentlige underskud i Polen 3,9 % af BNP i 2008 og overskred således referenceværdien på 3 % af BNP. Underskuddet lå ikke tæt på referenceværdien på 3 % af BNP, og overskridelsen af referenceværdien kan ikke betegnes som exceptionel i traktatens og stabilitets- og vækstpagtens forstand. Den skyldes navnlig ikke usædvanlige begivenheder i traktatens og stabilitets- og vækstpagtens forstand. Den er heller ikke resultatet af et alvorligt økonomisk tilbageslag i 2008 i traktatens og stabilitets- og vækstpagtens forstand. Selv om væksten aftog til 3,3 % på årsbasis i sidste kvartal af 2008, hvilket påvirkede indtægterne i årets sidste kvartal og forværrede det allerede forventede underskud, lå væksten i BNP stadig ret robust på 4,9 % i 2008. Den potentielle BNP-vækstrate anslås til omkring 4,5 %, og outputgabet ventes at nå ca. 3,5 % af det potentielle BNP, hvilket er tegn på favorable konjunkturer. Overskridelsen af referenceværdien kan desuden ikke betegnes som midlertidig. I henhold til prognosen fra Kommissionens tjenestegrene fra foråret 2009 forventes det offentlige underskud at andrage 6,6 % af BNP i 2009 og — forudsat at der ikke ændres politik — 7,3 % af BNP i 2010, sammenholdt med et fald i BNP på 1,4 % i 2009 og en vækst i BNP på 0,8 % i 2010. Underskuddet vil stige i 2009, også ifølge de polske myndigheder, som den 22. juni meddelte, at det offentlige underskud muligvis bliver betydeligt større end de 4,6 % af BNP, der var planlagt for indeværende år i BNP-indberetningen fra foråret 2009 (4). Traktatens underskudskriterium er derfor ikke opfyldt.
(1)

Regnskaberne for Den Europæiske Centralbank (ECB) og for Eurosystemets nationale centralbanker skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(4)

I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente især til at sikre, at der blev taget hensyn til hele den økonomiske og finanspolitiske baggrund i alle faser af proceduren i forbindelse med uforholdsmæssigt store underskud. På den måde bliver pagten en ramme, der kan benyttes som støtte for politiske initiativer, der hurtigt kan gøre de offentlige finanser sunde igen under hensyntagen til den økonomiske situation.
Ifølge indberetningen i april 2009 som led i proceduren i forbindelse med uforholdsmæssigt store underskud udgjorde det offentlige underskud i Letland 4,0 % af BNP i 2008 og lå dermed over referenceværdien på 3 % af BNP. Desuden lå underskuddet ikke tæt på referenceværdien på 3 % af BNP. Overskridelsen af referenceværdien kan imidlertid betegnes som exceptionel i traktatens og stabilitets- og vækstpagtens forstand. Navnlig er den resultatet af et alvorligt økonomisk tilbageslag i traktatens og stabilitets- og vækstpagtens forstand. I henhold til Kommissionens prognose fra foråret 2009 forventes væksten i Letlands reale BNP i 2009 at blive stærkt negativ med et fald i outputtet på 13,1 % efter et fald i 2008 på 4,6 %. Nyere tal tyder på et endnu skarpere fald i 2009, nemlig i størrelsesordenen 18 %.

De mål, der blev sat i december 2008 inden for rammerne af Fællesskabets program for betalingsbalancestøtte, nemlig 5,3 % af BNP i 2009, 4,9 % af BNP i 2010 og mindre end 3 % i 2011, er derfor ikke længere realistiske. Overskridelsen af referenceværdien kan imidlertid ikke betegnes som midlertidig. I henhold til Kommissionens prognose fra foråret, der tog hensyn til de budgetforanstaltninger, der var bebudet for 2009, jf. de ændringer, der blev vedtaget i december 2008, forventes det, at underskuddet vil vokse fra 4,0 % af BNP i 2008 til 11,1 % af BNP i 2009, og at det med uændret politik vil blive yderligere forværret til 13,6 % af BNP i 2010. Efter de lettiske myndigheders vedtagelse af en ny pakke af konsoliderende foranstaltninger i juni 2009 og ligeledes med henvisning til de foranstaltninger, som myndighederne har bebudet for 2010, kan det forventes, at det offentlige underskud vil andrage omkring 10 % af BNP i 2009, 8,5 % af BNP i 2010 og 6 % af BNP i 2011 (4), forudsat at foranstaltningerne gennemføres til fulde. Det betyder, at selv om overskridelsen af underskudsreferenceværdien i 2008 forekommer exceptionel, så lå underskuddet ikke tæt på referenceværdien, og overskridelsen kan derfor ikke betegnes som midlertidig. Traktatens underskudskriterium er derfor ikke opfyldt.
(4)

I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente især til at sikre, at der blev taget hensyn til hele den økonomiske og budgetmæssige situation i alle faser af proceduren i forbindelse med uforholdsmæssigt store underskud. På den måde bliver pagten en ramme, der kan benyttes som støtte for politiske initiativer, der hurtigt kan gøre de offentlige finanser sunde igen i den pågældende økonomiske situation.
(4)

I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente især til at sikre, at der blev taget hensyn til hele den økonomiske og finanspolitiske baggrund i alle faser af proceduren i forbindelse med uforholdsmæssigt store underskud. På den måde bliver pagten en ramme, der kan benyttes som støtte for politiske initiativer, der hurtigt kan gøre de offentlige finanser sunde igen under hensyn til den økonomiske situation.
(3)

Letland har ansøgt om dispensation fra forbuddet mod genanvendelse inden for samme art for pelsdyrs vedkommende og har fremlagt fyldestgørende oplysninger om, hvilke foranstaltninger der skal træffes for at sikre styring af risici for folke- og dyresundheden.
(1)

Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(33)

Med hensyn til de to godtagne tilsagn skal det også bemærkes, at den delvise interimsundersøgelse, der var begrænset til foranstaltningernes form, viste, at tilsagnene i deres nuværende form, dvs. tilsagn med faste minimumspriser, ikke længere er egnede til at modvirke de skadevoldende virkninger af dumping, og det anses ikke for at være muligt at indeksere minimumsimportpriserne for at tage højde for dette problem (6).
(2)

Der er blevet en plads ledig som medlem af Regionsudvalget, efter at Co VERDAAS er trådt tilbage. Der er blevet en plads ledig som suppleant til Regionsudvalget, efter at Dick BUURSINK er trådt tilbage.
Artikel 6 i bilag III til afgørelse 2001/822/EF fastsætter de perioder og mængdemæssige grænser, for hvilke der midlertidigt kan indrømmes oprindelseskumulation, og som er forenelige med målsætningerne for Fællesskabets fælles markedsordning, samtidig med, at der tages behørigt hensyn til OLT-virksomhedernes legitime interesser. Forudsat at visse betingelser vedrørende mængder, overvågning og varighed overholdes, bør undtagelsen indrømmes inden for de grænser for det årlige kumulationskontingent, der er fastsat i artikel 6, stk. 4, i bilag III, og som udgør 14 000 tons i 2009 og 7 000 tons i 2010. For 2009 bør der indrømmes en undtagelse for 4 439,024 tons sukker, for hvilken mængde der er tildelt importlicens til De Nederlandske Antiller. For 2010 bør der indrømmes en undtagelse for de mængder, for hvilke der vil blive tildelt importlicens for sukker til De Nederlandske Antiller for det pågældende år. På disse betingelser er undtagelsen derfor ikke af en sådan karakter, at den forårsager alvorlig skade på en økonomisk sektor eller en etableret industri i Fællesskabet.
(5)

Ved et veterinærkontrolbesøg i Mauritius blev der konstateret mangler, der kræver, at import til Fællesskabet af dyr af hestefamilien fra Mauritius begrænses til kun at omfatte registrerede heste, der opfylder dyresundhedsbetingelserne i bilag II(E) til Kommissionens beslutning 93/197/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr (5). Det kræves bl.a., at dyret har opholdt sig mindst tre måneder i afsenderlandet og forud for eksporten har været holdt i godkendt isolation beskyttet mod vektorinsekter, for at undgå, at sygdommen indslæbes til Fællesskabet. Oplysningerne om Mauritius i bilag I til beslutning 2004/211/EF bør derfor ændres i overensstemmelse hermed.
9)

Artikel 19 erstattes af følgende: »Article 19 Settlement and return of queued payment orders 1. Payment orders that are not settled immediately in the entry disposition shall be placed in the queues in accordance with the priority to which they were designated by the relevant participant, as referred to in Article 13. 2. To optimise the settlement of queued payment orders, the ECB may use the optimisation procedures described in Appendix I. 3. Except for highly urgent payment orders, the payer may change the queue position of payment orders in a queue (i.e. reorder them) via the ICM. Payment orders may be moved either to the front or to the end of the respective queue with immediate effect at any time during daytime processing, as referred to in Appendix V. 4. At the request of a payer, the ECB may decide to change the queue position of a highly urgent payment order (except for highly urgent payment orders in the context of settlement procedures 5 and 6) provided that this change would not affect the smooth settlement by ancillary systems in TARGET2 or would not otherwise give rise to systemic risk. 5. Liquidity transfer orders initiated in the ICM shall be immediately returned as non-settled if there is insufficient liquidity. Other payment orders shall be returned as non-settled if they cannot be settled by the cut-off times for the relevant message type, as specified in Appendix V.«
(3)

Australien, Canada, New Zealand og USA har anmodet om, at listen ændres for så vidt angår registreringerne for de pågældende lande vedrørende embryonindsamlingsteam og embryonproduktionsteam. Australien, Canada og New Zealand har givet garantier for, at de relevante bestemmelser i direktiv 89/556/EØF er overholdt, og de pågældende embryonindsamlingsteam og embryonproduktionsteam er officielt godkendt af de pågældende landes veterinærmyndigheder med henblik på udførsel til Fællesskabet.
(1)

Direktiv 64/432/EØF foreskriver, at en medlemsstat eller en del af en medlemsstat kan erklæres officielt fri for kvægtuberkulose for så vidt angår kvægbesætninger, under forudsætning af at visse betingelser i direktivet er opfyldt.
(2)

Bulgarien har fremlagt garantier for, at 24 mejerivirksomheder har afsluttet forbedringen af deres anlæg og nu er i fuld overensstemmelse med de relevante EF-retsforskrifter. 17 af disse virksomheder har tilladelse til at modtage og behandle både rå mælk, der opfylder EU-kravene, og rå mælk, der ikke gør det, uden adskillelse af de to kategorier af mælk. De pågældende virksomheder bør derfor tilføjes på listen i kapitel I i tillægget til bilag VI. En af de mejerivirksomheder, der for øjeblikket er opført på listen i kapitel I, vil udelukkende behandle rå mælk, der opfylder kravene, og vil derfor blive betragtet som en EU-godkendt mejerivirksomhed. Virksomheden bør derfor udgå af listen i kapitel I i tillægget til bilag VI. To mejerivirksomheder, som i øjeblikket er opført på listen i kapitel II, vil udelukkende forarbejde rå mælk, der opfylder kravene. De pågældende virksomheder bør derfor udgå af listen i kapitel II i tillægget til bilag VI.
(7)

Vandkvalitetsdata, som Tyskland har indsendt sammen med den fjerde rapport om gennemførelsen af nitratdirektivet 2004-2007 og sammen med anmodningen om undtagelse, viser ved 85 % af målestationerne, at nitratkoncentrationen i overfladevand er faldet i forhold til perioden 1991-1994, og ved 10 % af stationerne, at den er stabil. For grundvandets vedkommende viser data fra det specifikke nitratovervågningsnet for landbruget, at koncentrationerne er faldende ved 55 % af målestationerne og stabile ved omkring 19 % af dem sammenlignet med perioden 1991-1994. Analyse af data i de områder, der omfattes af undtagelsen, viser ingen betydelig stigning i nitratkoncentrationerne.
DA Den Europæiske Unions Tidende L 268/9

RÅDETS AFGØRELSE

af 9. oktober 2009

om den holdning, Fællesskabet skal indtage i Rådet for Den Internationale Juteundersøgelsesgruppe til en forlængelse af overenskomsten om fastlæggelse af kommissoriet for Den Internationale Juteundersøgelsesgruppe af 2001

(2009/748/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) Overenskomsten om fastlæggelse af kommissoriet for Den Internationale Juteundersøgelsesgruppe af 2001 blev undertegnet og indgået på vegne af Det Europæiske Fællesskab den 15. april 2002 ved Rådets afgørelse 2002/312/EF (1).

(2) I henhold til regel 25, litra a) og b), udløber overenskomsten om fastlæggelse af kommissoriet for Den Internationale Juteundersøgelsesgruppe af 2001 den 26. april 2010, medmindre den ved afgørelse truffet af Rådet for Den Internationale Juteundersøgelsesgruppe forlænges med én eller to perioder, dog højst fire år i alt.

(3) En forlængelse af overenskomsten er i Fællesskabets interesse.

(4) Fællesskabets holdning i Den Internationale Juteundersøgelsesgruppe bør fastlægges —

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Den Internationale Juteundersøgelsesgruppe er at stemme for, at overenskomsten om fastlæggelse af kommissoriet for Den Internationale Juteundersøgelsesgruppe af 2001 forlænges med én eller to perioder, dog højst fire år i alt, og at denne forlængelse meddeles De Forenede Nationers generalsekretær.

Udfærdiget i Luxembourg, den 9. oktober 2009. På Rådets vegne Å. TORSTENSSON Formand

(1) EFT L 112 af 27.4.2002, s. 34.
b)

som suppleanter: — Radko MARTÍNEK, President of Pardubice Region — Martin TESAŘÍK, President of Olomouc Region — David RATH, President of Central Bohemia Region — Jiří BĚHOUNEK, President of Vysočina Region — Milada EMMEROVÁ, President of Pilsen Region — Stanislav EICHLER, President of Liberec Region — Lubomír FRANC, President of Hradec Králové Region.
(3)

Udkastet til Kommissionens direktiv om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, theobromin, Datura sp., Ricinus communis L., Croton tiglium L. og Abrus precatorius L. blev forelagt for Europa-Parlamentet og Rådet den 28. juli 2009.
»f)

at fremme kontakter vedrørende anvendelsen af beskyttelse, når beskyttelsen af fremtrædende personer skal sikres i to eller flere medlemsstater, mellem de relevante myndigheder i de medlemsstater, der er ansvarlige for at yde beskyttelse, enten gennem kontaktpunkterne eller ved hjælp af direkte kontakter mellem de ansvarlige myndigheder, som meddelt af kontaktpunkterne«.
(7)

For at hindre unødvendige forstyrrelser i samhandelen inden for Fællesskabet og for at undgå, at tredjelande indfører uberettigede handelshindringer, er det nødvendigt hurtigt at afgrænse de oprettede zoner i Spanien på fællesskabsplan og fastsætte, at der ikke må sendes levende fjerkræ, æglægningsklart fjerkræ, daggamle kyllinger eller rugeæg fra de pågældende zoner til andre medlemsstater eller til tredjelande.
DA Den Europæiske Unions Tidende L 283/57

RÅDETS AFGØRELSE

af 29. oktober 2009

om udnævnelse af generalsekretæren for Rådet for Den Europæiske Union, højtstående repræsentant for den fælles udenrigs- og sikkerhedspolitik, for perioden fra den 1. november 2009 til den 31. december 2009

(2009/793/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 2, og

ud fra følgende betragtninger:

(1) Tjenesteperioden for Javier SOLANA MADARIAGA, generalsekretær for Rådet for Den Europæiske Union, højtstående repræsentant for den fælles udenrigs- og sikkerhedspolitik, ophører den 31. oktober 2009 (1).

(2) Tjenesteperioden bør forlænges til den 31. december 2009, eller indtil den dato, hvor Lissabontraktaten træder i kraft, alt efter hvilken dato der kommer først.

(3) Der erindres om, at tjenesteperioden for generalsekretæren for Rådet for Den Europæiske Union, højtstående repræsentant for den fælles udenrigs- og sikkerhedspolitik, i medfør af artikel 6 i protokollen om overgangsbestemmelser, som ved Lissabontraktaten skal knyttes som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab, ophører på den dato, hvor Lissabontraktaten træder i kraft —

TRUFFET FØLGENDE AFGØRELSE:

Artikel 1

Javier SOLANA MADARIAGA udnævnes til generalsekretær for Rådet for Den Europæiske Union, højtstående repræsentant for den fælles udenrigs- og sikkerhedspolitik, for perioden fra den 1. november 2009 til den 31. december 2009, eller indtil den dato, hvor Lissabontraktaten træder i kraft, alt efter hvilken dato der kommer først.

Artikel 2

Formanden for Rådet meddeler Javier SOLANA MADARIAGA denne afgørelse.

Afgørelsen offentliggøres i Den Europæiske Unions Tidende.

Udfærdiget i Bruxelles, den 29. oktober 2009. På Rådets vegne C. BILDT Formand

(1) EUT L 277 af 22.10.2009, s. 19.
DA Den Europæiske Unions Tidende L 283/56

RÅDETS AFGØRELSE

af 29. oktober 2009

om udnævnelse af vicegeneralsekretæren for Rådet for Den Europæiske Union for perioden fra den 1. november 2009 til den 31. december 2009

(2009/792/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 2, og

ud fra følgende betragtninger:

(1) Tjenesteperioden for Pierre DE BOISSIEU, vicegeneralsekretær for Rådet for Den Europæiske Union, ophører den 31. oktober 2009 (1).

(2) Tjenesteperioden bør forlænges til den 31. december 2009, eller indtil den dato hvor Lissabontraktaten træder i kraft, alt efter hvilken dato der kommer først.

(3) Der erindres om, at tjenesteperioden for vicegeneralsekretæren for Rådet for Den Europæiske Union i medfør af artikel 6 i protokollen om overgangsbestemmelser, som ved Lissabontraktaten skal knyttes som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab, ophører på den dato, hvor Lissabontraktaten træder i kraft —

TRUFFET FØLGENDE AFGØRELSE:

Artikel 1

Pierre DE BOISSIEU udnævnes til vicegeneralsekretær for Rådet for Den Europæiske Union for perioden fra den 1. november 2009 til den 31. december 2009 eller indtil den dato hvor Lissabontraktaten træder i kraft, alt efter hvilken dato der kommer først.

Artikel 2

Formanden for Rådet meddeler Pierre DE BOISSIEU denne afgørelse.

Afgørelsen offentliggøres i Den Europæiske Unions Tidende.

Udfærdiget i Bruxelles, den 29. oktober 2009. På Rådets vegne C. BILDT Formand

(1) EUT L 277 af 22.10.2009, s. 20.